Pohjoismaisten hiihtolajien Suomen olympiakarsinnat 1948

**Pohjoismaisten lajien Suomen olympiakarsinnat** käytiin vuonna **1947** ja **1948** useammassa vaiheessa ja useammassa paikassa. Ensimmäinen yhteinen leiri oli kauden 1947 päätteeksi Sotkamossa, jonka lopuksi järjestettiin niin 18 km:n kuin 50 km:n katsastuskisat Vuokatin maastossa.

Varsinainen valmentautuminen ja ensimmäiset karsinnat suoritettiin Kittilässä Aakenustunturin maastossa marraskuussa 1947.  Mäkihyppääjien ja yhdistetyn hiihtäjien karsinnat olivat Rovaniemellä Ounasvaaran maastossa 1.–2. joulukuuta 1947. Toiset karsinnat järjestettiin hiihtojen osalta Sotkamossa Vuokatin maastossa 30.–31. joulukuuta 1947 ja mäkilajien osalta Lahdessa 3.–4. tammikuuta 1948. Lisäksi mäenlaskun kaksi viimeistä paikkaa karsittiin vielä erikseen Lahdessa. 

## Sotkamon leiri huhtikuussa 1947 ja katsastuskilpailut

### Miehet 18 km:n katsastuskisa



Miesten pikamatkan karsinnat suoritettiin pääsiäisen aikaan 4. huhtikuuta 1947 Sotkamossa. Kisaan otti osaa 18 hiihtäjää, joista 10 hiihti maaliin. Koko ajan vallinnut lumipyry ja 0-asteinen sää teki voitelusta haastavan. Keskeyttäneiden joukossa oli mm. Kymen Unto Kirjavainen, Anjalan Esko Tilli, V.Kavaja ja Lahden Martti Sipilä.



Suomen Hiihtoliitto järjesti jo edeltävän kauden lopulla huhtikuussa leirin Sotkamon Vuokatissa ja sen yhteydessä katsastuskisat niin 18 km:lle kuin 50m km:lle.

### 50 km:n katsastuskisa



Kisaan osallistui 17 hiihtäjää, joista keskeytäneitä oli yhdeksän. Keskeyttäneitä olivat mm. Sulo Ohtonen, Pekka Niemi, Perälä ja Tauno Kirves.



## Aakenuksen leiri marraskuussa 1947 ja karsinnat

Suomen Hiihtoliitto järjesti St.Moritzin olympialaisten valmentautumista ja valintaa varten maraskussa 1947 lumileirin Kittilän Aakenustuntuerin alueella. Paikalla oli noin 40 mieshiihtäjää.

### Miehet 21 kilometriä
Aakenuksen leirin yhteydessä suoritettiin 21 km:n olympiakarsintahiihto 20. marraskuuta 1947.



Miesten pikamatkan karsinnat suoritettiin 24. marraskuuta 1947 myös Aakenustunturialueen maastossa. Kisaan otti osaa 35 hiihtäjää, joista 29 hiihti maaliin. Keskeyttäneiden joukossa oli mm. Tainionkosken August Kiuru ja Kainuun Sulo Ohtonen, jotka oli pakotettuja keskeyttämään laskettuaan päin puuta. Lisäksi yhdistetyn hiihtäjä Aarne Valkama loukkasi myös itsensä laskettuaan myös puuhun. Häneltä murtui poskiluu.  


### Miehet 50 kilometriä



Miesten pitkänmatkan eli 50 km:n karsinta suoritettiin myös Aakenustunturi-alueen maastossa muutamaa päivää pikamatkan eli 21 km:n jälkeen eli 24. marraskuuta 1947.



## Ounasvaaran karsinnat joulukuun alussa 1947

### Mäkihyppy








### Yhdistetty







### Valinnoista Ounasvaaran jälkeen
Hiihdon yhteistoimintavaliokunta valitsi tässä vaiheessa 2. joulukuuta 1947 olympiajoukkueeseen seuraavat hiihtäjät:
August Kiuru, Sauli Rytky, Teuvo Laukkanen, Pekka Vanninen ja Martti Sipilä

## Vuokatin karsinnat joulukuun lopussa 1947
### Miehet 18 kilometriä



Kilpailun alkaessa 30.12.1947 Sotkamon maastossa pakkasta oli 15 astetta, mutta edellisyön lumisateen vuoksi ladut piti aukaista 50 miehen voimin. Ilmoittautuneita oli 61 hiihtäjää, joista maalin hiihti 44. Ensimäinen väliaika-asema oli 5,5 km:n kohdalla. Siellä kisaa johti Jyväskylän Oskari Rouvinen. Seuraavina Anttolan Eero Kolehmainen 11 sekuntia Rouvisesta, Tainionkosken  Ovaska 17 sekuntia ja Karihaaran Rautiola 18 sekuntia. Lopussa Rautiola nousi kolmen sekunnin voittoon ennen Rouvista.


### Miehet 50 kilometriä



Kilpailun alkaessa 31.12.1947 Sotkamon maastossa pakkasta oli yli 30 astetta. Ilmoittautuneita oli 22 hiihtäjää, joista matkaan lähti 19 ja maaliin tuli vain kahdeksan hiihtäjää. Kun matkaa oli hiihdetty 18 km, kisaa johti Ounasvaaran Benjamin Vanninen ennen Jämsänkosken Kuvajaa ja Karihaaran Karun Eero Rautiolaa. Tässä vaiheessa alkoi tulla kovan pakkasen seurauksena keskeytyksiä. Puolimatkassa kolme parasta olivat samat kuin 18 km:n kohdalla. Toisella matkan puoliskolla Kuvaja laski päin puuta saaden lihashaavan, mutta jatkoi kisaa. Matkan hiihti loppuun vain kahdeksan hiihtäjää eli keskyttäneitä oli 11. Voitto tuli Vanniselle ylivoimaisesti lähes 18 minuutin erolla.



## Lahden mäki- ja yhdistetyn karsinnat tammikuun alussa 1948
### Mäkihyppy




Mäkimiehet kisasivat Lahdessa 4.1.1948 olympiapaikoista. Hyppääjiä oli kaikkiaan 36.



### Yhdistetty






## Mäkihypyn jatkokarsinnat
Rovaniemen joulukuisen ja Lahden tammikuun alun karsinnan perusteella tulivat tässä vaiheessa valituiksi Lahden kisan kaksi parasta eli Leo Laakso ja Aatto Pietikäinen. Rovaniemen kisan voittanut Matti Pietikäinen ei tässä vaiheessa vielä vakuuttanut sijoittuessaan kuudenneksi Lahdessa. Niinpä Lahdessa järjestettiin seuraavana viikonvaihteena 10. ja 11. tammikuuta 1948 jatkokarsinnat kahta paikkaa varten.

Lauanatain karsinatakisassa Matti Pietikäinen osoittautui ylivoimaiseksi 65,5-65-66,5 m hyppysarjallaan. Hänellä oli siis hyvät mahdollisuudet kisapaikkaan tämän perusteella. Muut mahdolliset kisaajat Erkki Rajala ja Lasse Johansson hyppäsivät lähes samanpituisia hyppyjä.

Sunnuntain karsintaa vaikeutti vaikeat tuuliolosuhteet. Matti Pietikäinen hyppäsi 62,5 m kuitenkin istuen lopussa. Erkki Rajala hyppäsi onnistuneesti 57,5 m ja Lasse Johansson vastaavasti pahasti kaatuen. Tämän jälkeen järjestäjät keskeyttivät kisan. Valituiksi tulivat näin Matti Pietikäinen ja Erkki Rajala.

## Valinnoista

Suomen Hiihtoliitto valitsi olympiajoukkueeseen:
* **18 km ja viestiin**: August Kiuru, Teuvo Laukkanen, Eero Rautiola, Oskari Rouvinen, Sauli Rytky, Lauri Silvennoinen

* **50 km**: Pekka Kuvaja, Martti Sipilä, Benjam Vanninen, Pekka Vanninen

* **Mäenlasku**: Leo Laakso, Aarre Pietikäinen, Matti Pietikäinen ja Erkkia Rajala

* **Yhdistetty**: Heikki Hasu, Martti Huhtala, Pauli Salonen ja Olavi Sihvonen.

## Lähteet